Die sagteware mag gekopiëer, uitgeberei en benut word: Vir oopbronsagteware is daar geen gebruiksbeperkings nie. Nie die aantal gebruikers of die aantal installasies word voorgeskryf nie. Met die duplisering en uitbreiding van oopbronsagteware is daar ook geen betalingsverpligtinge aan die lisensie-uitreiker verbonde nie.
Die sagteware mag verander word en die veranderde weergawe versprei word: Deur middel van die oopgemaakte bronkode is veranderinge vir iedereen moontlik. Verspreiding van hierdie veranderde weergawe van die sagteware moet sonder enige lisensiekostes moontlik wees. Oopbronsagteware is op die aktiewe deelname van die gebruiker en ontwikkelaar aangewese. Die bronkode kan dus as gebruik word as leermiddel, of om aan die ontwikkeling en verbetering daarvan deel te neem.
Probleme met die terme Vrye sagteware en Open source[wysig]
Op die oog af is daar nie juis veel tussen die definisie van Open source (Afrikaans: oopbronkode) en dié van Free software (Afrikaans: vrye sagteware) te onderskei nie. Die begrip Open source skyn deur egter die klem op die superioriteit van die ontwikkelingsproses te lê, (sien The cathedral and the bazaar deur Eric Steven Raymond) eerder die ontwikkelaarsperspektief te beklemtoon, terwyl Vrye sagteware die nut vir die gebruiker en breër gemeenskap beklemtoon. Beide begrippe kan egter onderskeidelike assosiasies opwek, die nie met die oorspronklike bedoelings ooreenstem nie.
Die besluit om die tegniese term Open source te vestig, soos voorgestel deur Christine Peterson van die Foresight Institute, is deels gegrond op die moontlike waninterpretasie van die woord 'vry'. Die probleem lê daarin dat die Engelse term free beide grat